recursal/SuperWikiNEXT-32B huggingface dataset:
**செஞ்சிறகு ஊசித்தும்பி** (*Rhinocypha bisignata*) இது ஒரு பூச்சி வகையைச் சார்ந்த தும்பி இனம் ஆகும். 
பொதுவாக இவை ஊசித்தட்டான் வகையில் கொலொரோபைடியா (Chlorocyphidae) என்ற குடும்பத்தைச் சார்ந்ததாகும். இவ்வகையான தும்பிகள் இந்தியப்பகுதியில் காணப்படுகின்றன.

விளக்கம்
--------

செஞ்சிறகு ஊசித்தும்பிகளின் கண்கள் கறுப்பு கலந்த பழுப்பு நிறத்தில் காணப்படுகின்றன. இவற்றில் ஆண் ஊசித்தும்பிகளின் நெஞ்சுப் பகுதியில் கறுப்பு நிறத்தில் இளமஞ்சள், இளஞ்சிவப்பு, ஆரஞ்சு நிற மெல்லிய பட்டைகளோடு காணப்படும். அதேபோல பெண் தும்பிகளின் நெஞ்சுப் பகுதியில் கறுப்பு நிறத்தில், இளமஞ்சள் பட்டைகளோடு தோற்றமளிக்கும். ஆண்தும்பிகளின் வயிற்றுப் பகுதியில் கறுப்பு மஞ்சள் புள்ளிகளோடு இருக்கும், பெண் தும்பிகளுக்கு அதே நிறங்களில் புள்ளிகள் காணப்பட்டாலும் அவை சற்று வெளிறிய நிறத்தில் இருக்கும்.

இவற்றின் கால்களில் மெல்லிய மயிர்க்கற்றைகள் தென்படும். தலையில் உடலோடு ஒட்டியபடி பின்புறம் உள்ள இறகுகள் ஊடுருவும் தன்மையுடன் அவற்றின் முனையில் சிவப்பு, கறுப்பு நிறத்திட்டு கலந்து காணப்படும். அதேபோல பெண் தும்பிகளின் இறகுகளின் முனையில் இளமஞ்சள், ஆரஞ்சு, இளஞ்சிவப்பு நிறங்களில் தோற்றமளிக்கும். இந்த இறகு நிறத்தாலே, இவை செஞ்சிறகு உசித்தும்பி என்ற பெயரைப் பெற்றுள்ளன.

மேற்கோள்கள்
-----------

1. ↑
2. ↑   தும்பிகளின் வகைகள்
3. ↑  சூழ் உலகு 08: வாழிடத்துக்காகப் போட்டி போட்ட தும்பிகள் ﻿நவம்பர் 5 2016 தி இந்து தமிழ்
சமுதாய வாழ்வில் மக்கள் தங்கள் கருத்தைப் புலப்படுத்த பயன்படுத்தும் குறிகளைப் பற்றிய அறிவியல் குறியியல் ஆகும் என பெர்டினண்டு டி சசூர் குறிப்பிடுகிறார். சமுதாயத்தின் பொருண்மையைப் புலப்படுத்துதல் பற்றிய அறிவியல் என்று கெர் எலம் குறிப்பிடுகிறார். குறியியலின் அடிப்படை அலகு ’குறி’ என்பாதாகும்.
குறி
’குறி’ என்பதற்கு நிகரான ஆங்கிலச் சொல் ‘sign’ என்றச்சொல்லாகும். இச்சொல் ‘symbolon’ என்ற கிரேக்கச் சொல்லிருந்துத் தோன்றியாதாகும்.பேச்சு தமிழிலும் எழுத்து தமிழிலும் ’குறி’ என்றச் சொல் பல்வேறு பொருண்மைகளைச் கொண்டதாகவே வழங்கப்படுகிறது.
1.ஆண் குறி பெண் குறி
2. குறி தப்பிவிட்டது
3.குறிக்கோளுடன் வாழ வேண்டும்.
என்னும் சான்றுகளில் முறையே அடையாளம், இலக்கு, நோக்கம் என்னும் பொருண்மைகள் அமைந்திருத்தலைக் காணலாம்
குறி என்ற சொல் "அடையாளம்" என்ற பொருளில் தொல்காப்பியர் பயன்படுத்தியுள்ளார்.
குறியென படுவது இரவினும் பகலினும்
அறியத் தோன்றும் ஆற்றது என்ப ( களவியல்:40)

பியார்ஸ் என்ற அறிஞர் "குறி" என்பதை பின்வருமாறு விளக்குகிறார்."ஒரு பொருள் யாரோ ஒருவருக்கு ஏதோ ஒரு முறையில் விளக்குவது தான் குறி. ‘ஒரு பொருள்’ என்பது எழுத்தாக, ஒலியாக, வாசனையாக அணிகலனாக , ஆடையாக என எந்தப் பொருளாகவும் இருக்கலாம். "ஏதோ ஒரு முறையில்" என்பது பொருளைப் பயன்படுத்தும் இனத்தின் பண்பாட்டுச் சூழலைப் பொறுத்து அமைவதாகும். 
சசூர் குறிப்பான்(signifier), குறிப்பீடு (signified) என்ற கூறுகளைக் கொண்டு "குறியை" விளக்க முற்படுகிறார். அவருடைய கருத்துப்படி குறிப்பானும் குறிப்பீடும் ஒரு நாணயத்தின் இரு பக்கங்களைப் போலாகும். அவற்றைப் பிரிக்க இயலாது. உதாரணமாக "ரோஜா" என்ற "பூ "குறிப்பான்(signifier), "ஒரு வகையான பூ" என்பது குறிப்பீடு(signified). ஆனால் ஒரு வாலிபர் காதலின் அடையாளாமாக கொடுக்கும்போது "ரோஜா" என்ற "பூ "குறிப்பான்(signifier) , "காதல்" என்பது குறிப்பீடு(signified).
குறிகளின் வகைகள்
குறிகளை மூன்று வகைகளாக ப் பிரிக்கலாம். அவை 1.உருவக் குறிகள் 2. சுட்டுக் குறிகள் 3. குறியீட்டுக் குறிகள். உருவக் குறியில் ஒரு குறிப்பான், ஒரு குறிப்பீட்டின் பெளதிகக் கூறினை மட்டும் பிரதிபலித்துக் காட்டுகிறது. சுட்டுக் குறியில் ஒரு குறிப்பான் ஒரே ஒரு குறியீட்டைப் பெறுவதற்கான வழியாகச் செயல்படுகிறது. குறியீட்டுக் குறியில் ஒரு குறிப்பான் ஒன்றுக்கு மேற்பட்ட குறிப்பீடுகளைத் தருவதாக உள்ளது. தமிழ் மொழியைப் பொறுத்த வரையில், குறியீட்டுக் குறியின் பயன்பாட்டு மரபு, தொல்காப்பியத்திலிருந்தே தோற்றம் பெற்றுள்ளது. தொல்காப்பியர் குறிப்பிடும் அடையாளப் பூக்கள் அனைத்துமே குறியீட்டுக் குறிகள்தாம். "ஒரு குறிப்பீடு வேறொரு குறிப்பீட்டுக்குப் பதிலாக நிற்பது தான் குறியீட்டுக் குறியிலாகுமென ஹாக்ஸ் என்ற அறிஞர் குறிப்பிடுவார். குறியீட்டுக் குறியில் ஒரு குறிப்பானுக்கும் குறிப்பீட்டிற்கும் இடையிலான உறவு இடுகுறித் தன்மை வாய்ந்தது. உதாரணமாக பின்வரும் சங்க பாடலில் குறியீட்டுக்குறியின் பயன்பாட்டை அறியாலாம்.
பொய்கை ஆம்பல் அணிநிறக் கொழுமுகை
வண்டுவாய் திறக்கும் தந்துறை ஊரன்" ( குறுந்: 370)
ஆம்பல் , வண்டு என்பன இரு குறிப்பான்கள். அதன் குறிப்பீடுகள் "ஒரு வகையான மலர்", "ஒரு வகையான உயிரி" என்பனவாகும். ஆனால் அடுத்த நிலையில் "பரத்தை" "தலைவன்" என்னும் குறிப்பீடுகள் கிடைக்கின்றன.இதில் குறிப்பானும், குறிப்பீடும் இணைந்து நேரடிப் பொருண்மை அளிக்காமல் வேறொரு பொருண்மையை அளிப்பதாக உள்ளது.
**செசுகியுவாக்சைடு** *(Sesquioxide)* என்பது மூன்று ஆக்சிசன் அணுக்கள் வேறு தனிமத்தின் இரண்டு அணுக்களுடன் அல்லது (தனி உறுப்புகளுடன்) சேர்ந்துள்ள ஒரு ஆக்சைடு வகையாகும். உதாரணமாக அலுமினியம் ஆக்சைடு ஒரு செசுகியுவாக்சைடாகும் (Al2O3). பல செசுகியுவாக்சைடுகளில் +3 ஆக்சிசனேற்ற நிலையில் தனிமமும் ஆக்சைடு அயனியும் இடம்பெற்றுள்ளன. உதாரணம் Al2O3, La2O3. ஆல்கலி உலோக செசுகியுவாக்சைடுகள் மட்டும் இதற்கு விதிவிலக்காகும். இவை பெராக்சைடுகளையும் (O2−2) மிகையாக்சைடுகளையும் (O−2) கொண்டிருக்கும். இரும்பு, அலுமினியத்தின் செசுகியுவாக்சைடுகள் மண்ணில் காணப்படுகின்றன .

செசுகியு ஆக்சிசனேற்றம் என்ற சொல்லாக்கம் செசுகியுவாக்சைடை உருவாக்குதல் என்று பொருளைக் குறிக்கும். 1976 ஆம் ஆண்டு முதல் யோசெபா எய்பெட்சு பைமெயின் அகராதியில் இச்சொல் பயன்படுத்தப்பட்டுள்ளது. ஆக்சுபோர்டு அகராதியிலும் செசுகியு ஆக்சிசனேற்றம், செசுகியு ஆக்சிசனமேற்றப்பட்ட என்ற சொற்கள் பட்டியலிடப்பட்டுள்ளன .

செசுகியுவாக்சைடுகள்
-------------------

[[B2O3]]   

[[N2O3]]   

[[Al2O3]]   

P2O3, [[P4O6]] ஆகக் காணப்படுகிறது.  

[[Cl2O3]]   

[[Sc2O3]]   

[[Ti2O3]]   

[[V2O3]]   

[[Cr2O3]]   

[[Mn2O3]]   

[[Fe2O3]]   

[[Co2O3]]   

[[Ni2O3]]   

[[Ga2O3]]   

[[As2O3]]   

[[Br2O3]]   

[[Y2O3]]   

[[Nb2O3]]   

[[In2O3]]   

[[Pb2O3]]

மேற்கோள்கள்
-----------

1. ↑  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth-Heinemann. பன்னாட்டுத் தரப்புத்தக எண்:0080379419.
2. ↑  Keith W. Smith Total scrabble, page 67

| * பா
* உ
* தொ
செசுகியுவாக்சைடுகள் |
| --- |
| 
* Al2O3
* Sb2O3
* As2O3
* Sc2O3
* Fe2O3
* La2O3
* In2O3
* Bi2O3
* B2O3
* Sm2O3
* Ce2O3
* Ga2O3
* Gd2O3
* Cr2O3
* Co2O3
* Cm2O3
* N2O3
* Dy2O3
* Tb2O3
* Er2O3
* Eu2O3
* Ti2O3
* W2O3
* Au2O3
* Tm2O3
* V2O3
* Yb2O3
* Y2O3
* Rh2O3
* Pm2O3
* Pr2O3
* Ni2O3
* Nd2O3
* -Mn2O3
* Lu2O3
* Ho2O3

 |
**ஐந்து நாகரிகமுற்ற பழங்குடிகள்** என்னும் பெயர், தொல்குடி அமெரிக்கத் தேசிய இனங்களான செரோக்கீ, சிக்காசோ, சொக்ட்டோ, கிறீக், செமினோலே ஆகிய ஐந்து பழங்குடிகளை ஒருங்கே குறிக்கிறது. அக்காலத்தில் ஐரோப்பியக் குடியேற்றக்காரரின் பழக்க வழக்கங்களை இவர்கள் பின்பற்றியதாலும், தமது அயலவருடன் நல்ல தொடர்புகளைக் கொண்டிருந்ததாலும் இவர்கள் இவ்வாறு குறிப்பிடப்பட்டனர். அமெரிக்காவின் பிற பகுதிகளுக்கு, குறிப்பாகப் பிற்காலத்து ஒக்லஹோமாவுக்கு இடம் பெயர்க்கப்படும் முன், இவர்கள் தென்கிழக்கு ஐக்கிய அமெரிக்காவில் வாழ்ந்துவந்தனர்.

இன்று பல அமெரிக்க இந்தியர்கள், சிறப்பாக மேற்படி ஐந்து இனங்கள் தவிர்ந்த ஏனையோர் *ஐந்து நாகரிகமுற்ற பழங்குடிகள்* என்னும் பெயர் இனவாதத் தன்மை கொண்டது என எண்ணுகின்றனர். குறிப்பிட்ட ஐந்து பழங்குடியினருக்கு இவ்வாறு பெயரிடுவதன் மூலம் ஏனைய பழங்குடியினர் நாகரிகம் அற்றவர்கள் என்னும் தொனி தெளிவாக இருப்பதாக அவர்கள் சுட்டிக்காட்டுகின்றனர். அது மட்டுமன்றி மேற்படி ஐந்து பழங்குடிகளும் தங்கள் சொந்தப் பண்பாட்டைக் கைக்கொண்டிருக்கும் வரை நாகரிகம் அற்றவர்களாக இருந்தார்கள் என்றும், ஐரோப்பியப் பண்பாட்டை ஏற்றுக்கொண்ட பின்னரே நாகரிகம் அடைந்தார்கள் என்றும் இப்பெயர் சொல்கிறது.

இப் பழங்குடிகள், தமது தாயகப் பகுதிகளான மிசிசிப்பி ஆற்றின் கிழக்குப் பக்கமிருந்து இடம் பெயர்க்கப்பட்டனர். இந்த இடப்பெயர்வுகள், மத்திய அரசின் சட்டவாக்கங்களின் துணையுடன், பல பத்தாண்டுகளாக நடைபெற்று, இம்மக்கள், அன்று இந்தியப் பகுதி என அழைக்கப்பட்ட, இன்றைய ஒக்லஹோமாவின் கிழக்குப் பகுதிக்கு அனுப்பப்பட்டனர். இவற்றுள் மிகவும் மோசமான இடப்பெயர்வு 1838 ஆம் ஆண்டின் கண்ணீர்த் தடங்கள் (Trail of Tears) எனப்பட்ட இடப்பெயர்வு ஆகும்.

அமெரிக்க உள்நாட்டுப் போர்க் காலத்தில், இந்த ஐந்து பழங்குடிகளும், பிரிந்து போரிட்டனர். சொக்ட்டோ, சிக்காசோ என்னும் இரண்டு பழங்குடிகளும் கூட்டமைப்பின் பக்கம் நின்றனர். கிறீக், செமினோலே, செரோக்கி பழங்குடிகள் தங்களுக்குள் பிரிந்து ஒரு பிரிவினர் ஐக்கிய அமெரிக்காவின் பக்கமும் மற்றப் பிரிவினர் கூட்டமைப்பையும் ஆதரித்து நின்றனர்.
**செஞ்சி கோதண்டராமர் திருக்கோவில்** செஞ்சியில் அமைந்துள்ள பழைமையான கோதண்டராமர் திருக்கோயில். இங்கு புனர்நிர்மாணப்பணிகள் நடைபெறுகின்றன. கி.பி.1714ல் தேசிங்கு ராஜா ஆட்சி சமயம் ஆற்காட்டு நவாப் படையெடுத்த போது சிதைக்கப்பட்ட திருக்கோயில்.

பழைமையான கிணறு
--------------

இத்திருக்கோயிலில் கருவறையின் பின்புறம் கருங்கற்கள் கொண்டு கட்டப்பட்ட கிணறு இருந்திருப்பது 2012 ஆம் ஆண்டு தெரிய வந்துள்ளது.

### தீர்த்தவாரி படித்துறை

சீரமைப்புப் பணிகளின் போது 200 ஆண்டுகளுக்கும் மேல் மண்ணில் மறைந்திருந்த தீர்த்தவாரி படித்துறை வெளிப்பட்டது.

சிலைகள்
-------

இத்திருக்கோயிலின் பிரசன்ன வெங்கடேசப் பெருமாள், ஸ்ரீ கிருஷ்ணவேணி தாயார், ஸ்ரீ கோதண்டராமர் விக்கிரகங்கள் முன்பு செஞ்சியை ஆண்ட நவாப் படைகளால் கொள்ளை அடித்துச் செல்லப்பட்டதாகக் குறிப்பிடப்படுகின்றது.

சர்ச்சை
-------

கோதண்டராமர் கோயில் அமைந்துள்ள இடம் தங்களுக்கு சொந்தமானது என்று சில கிறித்துவ அமைப்புகள் கூறியதையடுத்து சர்ச்சை ஏற்பட்டு கோயில் வழிபாடு தடுக்கப்பட்டு, பின்னர், இந்து முன்னணி அமைப்பினராலும் மக்களாலும் பிரச்சனை முன்னெடுக்கப்பட்டு கோயில் சாவி வட்டாட்சியரால் இந்து முன்னணியிடம் வழங்கப்பட்டது.கோயிலை யாருக்கும் விற்க முடியாது எனும் சட்டப்பிரிவு எடுத்துக்காட்டப்படுகின்றது.

அமைவிடம்
--------

சங்கராபரணி ஆற்றங்கரையில் திண்டிவனத்தில் இருந்து 25 கி.மீ தொலைவில் செஞ்சி அமைந்துள்ளது.

புனர்நிர்மாணப்பணிகள்
--------------------

அறக்கட்டளை மூலம் நடைபெற்று வரும் இத்திருக்கோயில் புனர்நிர்மாணப் பணிகளுக்கு குமுதம் ஜோதிடம் வார இதழும் 2012ஆம் ஆண்டு வேண்டுகோள் விடுத்தது.

மேற்கோள்கள்
-----------

1. 1 2 3 4 5   குமுதம் ஜோதிடம்; 17.08.2012; பக்கம் 2-6
2. 1 2
3. 1 2
4. ↑
5. ↑
6. ↑
செவ்வாயின் மாதிம் பள்ளத்தாக்கு - கூசெவ் குழியுடன்
**மாதிம் பள்ளத்தாக்கு** (*Ma'adim Vallis*) செவ்வாயில் உள்ள பெரிய வெளிச்செல்லும் வாய்க்கால்களில் ஒன்றாகும். இது 21°48′S 182°42′E﻿ / ﻿21.8°S 182.7°E﻿ / -21.8; 182.7 என்ற ஆள்கூற்றில் அமைந்துள்ளது. புவியின் மாபெரும் செங்குத்துப் பள்ளத்தாக்கை விட இது பெரியது. மாதிம் பள்ளத்தாக்கு 20 கி.மீ அகலமும், 2 கி.மீ ஆழமும், சுமார் 700 கி.மீ நீளம் உடையது. இது செவ்வாயில் முற்காலத்தில் நிறைய ஏரிகள் இருந்ததாக கருதப்படும் தெற்கு பள்ளப்பகுதி நிலத்திற்கும் கூசெவ் குழியின் வடக்குப் பகுதிக்கும் இடையில் இருப்பதாக கருதப்படுகிறது. இதை வைத்துப் பார்க்கும் பொழுது கூசெவ் குழியில் தண்ணீர் இருந்திருக்கலாம் என கருதப்பட்டது. எனவே இசுபிரிட் தளவுளவியை தண்ணீர் இருந்ததற்கான சாத்தியத்தை ஆராய அனுப்பப்பட்டது. ஆனால் அது எரிமலைப் பாறைகளை மட்டும் தான் கூசெவ் குழியில் கண்டறிந்தது. எனவே முதலில் ஏரி இருந்த பாறைப் படிமங்களை, பிறகு ஏற்பட்ட எரிமலை உமிழ்வுகளால் ஏற்பட்ட பாறைகள் மறைத்திருக்கலாம் என இப்பொழுது கருதப்படுகிறது.

மாதிம் பள்ளத்தாக்கின் கரைப்பகுதியில் சில சிறிய கால்வாய்கள் தேங்கிய நீர் எற்படுத்தும் அரிப்பால் உருவானதாக இருக்கலாம் என கருதப்படுகிறது.

மாதிம் (מאדים) என்பது எபிரேய மொழியில் செவ்வாய்க் கோளைக் குறிக்கும்.

வெளி இணைப்புகள்
---------------

* Google Mars zoomable map centered on Ma'adim Vallis
**சாகிலேரு** (Sagileru) தென்னிந்திய மாநிலமான ஆந்திரப் பிரதேசத்தில் ஓடும் ஒரு நதியாகும். இது கர்நாடக மாநிலம் நந்தி மலையில் உருவாகி ஆந்திராவில் பாயும் பெண்ணாற்றின் ஒரு துணை நதியாகும்.

சாகிலேரு ஆற்றுப் பள்ளத்தாக்கு
-----------------------------

சாகிலேரு ஆற்றுப் பள்ளத்தாக்கு வெலிகொண்டா மற்றும் நல்லமலா மலைகளுக்கு இடையில் அமைந்துள்ளது. வடக்கு-தெற்கு என்ற திசைகளையும் இது கொண்டுள்ளது. ஆற்றுப் படுகையில் சிவப்பு, கருப்பு மற்றும் களிமண் வகைகளைக் கொண்டுள்ளது. ஈரமான மற்றும் உலர் பாசனப் பயிர்களான கம்பு, ராகி, சோளம், நிலக்கடலை மற்றும் காய்கறிகள் இங்கு விளைகின்றன.

நீர்ப்பாசனத் திட்டங்கள்
-----------------------

மேல் மற்றும் கீழ் சாகிலேறு நீர்ப்பாசனத் திட்டங்கள் ஆற்றின் நடுத்தர நீர்ப்பாசனத் திட்டங்களாகும். இவை கடப்பா மாவட்டத்தில் பி.கோடூர் மற்றும் கலசபாடு மண்டலங்களில் அமைந்துள்ளன. இவை தவிர ஆற்றில் பல இறைவைப் பாசனமும் சில சிறு நீர்ப்பாசன வசதிகளூம் உள்ளன. தெலுங்கு கங்கை கால்வாய் திட்டம், சிறீ பொடுலூரி வீர பிரம்மேந்திர சுவாமி நீர்த்தேக்கத்திலிருந்து சாகிலேறு ஆற்றுக்கு பாசனத்திற்காக தண்ணீரை திருப்பி விடுவதன் மூலம் சாகிலேறு பள்ளத்தாக்கின் பாசன திறனை மேம்படுத்துவதை நோக்கமாகக் கொண்டுள்ளது. எவ்வாறாயினும், இந்த கால்வாயின் கட்டுமானமானது மிகவும் ஆபத்தான அரிய பறவையான ஜெர்டன் கல்குருவியின் வாழ்விடத்திற்கு அச்சுறுத்தலாக உள்ளது என்ற அடிப்படையில் விமர்சிக்கப்பட்டது.

மேற்கோள்கள்
-----------

1. ↑   *Bulletin of the National Geophysical Research Institute, Volume 9*. National Geophysical Research Institute. 1971. பக். 117. .
2. ↑   *Census of India, 1961 census: Monograph series, Issue 8*. India (Republic). Office of the Registrar General. 1966. பக். 49. .
3. ↑  Jain, Sharad Kumar (2007). *Hydrology and Water Resources of India*. Dordrecht, The Netherlands: Springer. பக். 735. பன்னாட்டுத் தரப்புத்தக எண்:9781402051807. .
4. ↑  "IRRIGATION PROFILE KADAPA DISTRICT". Water Resources Information System, Government of Andhra Pradesh. 8 அக்டோபர் 2010 அன்று மூலம் பரணிடப்பட்டது. 13 July 2013 அன்று பார்க்கப்பட்டது.
5. ↑  "Passion for a bird". *The Hindu Business Line*. 31 March 2006.. பார்த்த நாள்: 13 July 2013.
6. ↑  "Will the call of Jerdon's be lost?". *The Hindu Business Line*. 28 January 2005.. பார்த்த நாள்: 13 July 2013.
**மிர்-663 நுண்ணிய ஆர் என் ஏ** (*Mir-663 microRNA precursor family*) என்பது மூலக்கூறு உயிரியலில் குட்டையான ஆர். என். ஏ. ஆகும். பல்வேறு உடல் செயல்பாடுகளின்போது மற்ற மரபன்களின் பண்புகள் வெளிப்படுவதை ஒழுங்குபடுத்தும் பணியை இந்தநுண்ணிய ஆர். என். ஏ. செய்கிறது.

செரிமான புற்று நோயை தடுத்தல்
----------------------------

மிர்-663 ஆனது புற்று வளர்தல் அடக்கியாக அடையாளம் காணப்பட்டது. இதன் அளவுகள் மனித இரைப்பை புற்றுநோய் (ஜி.சி.) கலங்களைக் குறைத்தது. BGC823 மற்றும் SNU5 ஆகிய இரண்டு மனித ஜி.சி. கல வரிசைகளில் miR-663 அறிமுகம் உருமாற்றங்களைத் தூண்டுகிறது மற்றும் கலப் பரவலைக் குறைக்கிறது

மிர்-155 மற்றமூலக்கூறு கலங்களை மேம்படுத்துதல்
---------------------------------------------

ரெஸ்வெராட்ரால், ஒரு இயற்கையான பீனல் மற்றும் ஆக்ஸிஜனேற்ற எதிர்ப்பொருள், மனித THP-1 மோனோசைடிக் கலங்கள், மனித இரத்த மோனோசைட்டுகள் மற்றும் MCF7 மார்பக புற்றுநோய் கலங்கள் ஆகியவற்றை miR-663ஐக் கட்டுப்படுத்துகிறது. எண்டோஜெனூஸ் செயல்பாட்டாளர் புரதம் -1 (AP-1) செயல்பாடு மை.ஆர்.ஆர் -663 மூலமாக குறைக்கப்படுகிறது மற்றும் கூடுதல் குறைபாடுள்ள லிப்போபாலிசாக்ரைட் கட்டுப்பாட்டு முறை உள்ளது. எம்.ஆர்.ஆர் -663 நேரடியாக யூன்டிடி மற்றும் யூ.என்.பி டிரான்ஸ்கிரிப்ட்ஸை இலக்காகக் கொண்டு, இதன் மூலம் AP-1 கட்டுப்பாட்டு மாற்றத்தை மாற்றியமைக்கிறது. இது ரெஸ்வெராட்ரால் மூலம் மைஆர் -155 இன் குறைபாடுள்ள லிபோலிசக்காரைட் கட்டுப்படுத்துதலில் ஈடுபட்டுள்ளது. MiR-663 நேரடியாக EEF1A2, பெயர்ப்பு நீளம் காரணி, நன்கு அறியப்பட்ட புரோட்டூன்கோகோகீன்களைக் கட்டுபடுத்துகிறது.
அதிகமான உடல் பருமன் அல்லது பெருத்த உடல் மருத்துவ இயல், அதைத் தடுக்கும் வழிகள், சிகிச்சை முறைகள் இவற்றைப் பற்றிய மருத்துவப்பிரிவிற்கு ஆங்கிலத்தில் Bariatrics என்று பெயர். உடலில் உள்ள கொழுப்பு செல்களின் அளவு அதிகரிக்கும்போது உடல் பருமனாகிப் போகிறது. ஒரு சாதாரண உடலில் 30 முதல் 35 பில்லியன் கொழுப்பு செல்கள் இருக்கும். ஒரு பருமனான உடல் எடையை இழக்கும்போது இந்த செல்கள் அளவில் சிறுக்கத் தொடங்கும். ஆனால் செல்களின் எண்ணிக்கையில் மாற்றம் ஏதும் இருக்காது. இதன் காரணமாகத்தான் ஒரு முறை உடல் பருமனாகிவிட்டால் எடையைக் குறைப்பது கடினமாகிப் போகிறது.

அறுவை சிகிச்சை மூலம் உடல் பருமனைக் குறைப்பதற்காக சிறுகுடலின் ஒருபகுதி, அல்லது வயிற்றுப்பகுதி நீக்கப்படுகிறது. இதன் மூலம் ஒருவர் சாப்பிடும் உணவின் அளவு குறைக்கப்படுகிறது. சிறுகுடலை மாற்றி அமைப்பதன்மூலம் உடல் எடுத்துக்கொள்ளும் கலோரியின் அளவும் மாற்றி அமைக்கப்படுகிறது.

சாதாரணமாக ஒருவரின் உடல் எடை 220 கிலோவிற்கு அதிகமானால் இதுபோன்ற அறுவை சிகிச்சை மேற்கொள்ளப்படுகிறது. ஒருவரின் உடல் தொடர்ந்து 5 ஆண்டுகளாக பருமனாக இருந்து மது (ஆல்கஹால்) உபயோகிக்காதவராக இருந்தால் இந்த அறுவை சிகிச்சை செய்யலாம். மேலும் அவரது மனநலம் திருப்திகரமாகவும் வயது 18 வயதிற்கும் 65 வயதிற்கும் இடைப்பட்டவராக இருத்தல் வேண்டும்.

உடல் பருமன் BMI (Body Mass Indx) என்னும் குறியீட்டால் கணக்கிடப்படுகிறது. இந்தக் குறியீட்டு எண்ணைக் கணக்கிட (1) உடல் எடையை கிலோகிராமில் கண்டறிந்து கொள்ளவேண்டும் மேலும் (2) உடலின் உயரத்தை மீட்டரில் அளந்து அதன் வர்க்கத்தை கணக்கிட்டுக்கொள்ளவேண்டும். (1) ஐ (2) ஆல் வகுத்து வரும் எண்தான் BMI என்பது.

BMI ன் மதிப்பு 20 க்கும் குறைவாக இருந்தால் எடை குறைவானவர் என தீர்மானிக்கலாம். 20 முதல் 25 வரை இருந்தால் சராசரி எடை எனவும், 25 முதல் 30 வரை இருந்தால் அதிக எடை எனவும், 30 முதல் 40 வரை இருந்தால் உடல் பருமனானவர் எனவும் 40 க்கு மேல் இருந்தால் மிகப்பருமனானவர் எனவும் வகைப்படுத்தலாம்.
மூலக்கூறு உயிரியலில் மிர் 720 நுண்ணிய ஆர் என் ஏ என்பது குட்டையான ஆர் என் ஏ ஆகும். பல்வேறு இயந்திரநுட்பத்தின்போது மற்ற ஜீன்களின் பண்புகள் வெளிப்படுவதை ஒழுங்குபடுத்தும் பணியை நுண்ணிய ஆர் என் ஏ செய்கிறது.

பிறப்புறுப்பு நரம்பு குழாய் குறைபாடுகள்
---------------------------------------

நரம்பு குழாய் குறைபாடுகள் இல்லாமல் மற்றும் கருக்கள் சுமந்து செல்லும் பெண்களின் சீரம் அளவுகளில் miR-720 வெளிப்பாடு மாறுபட்டு காணப்படுகிறது. MiR-720 குறிப்பிடத்தக்க அளவு குழந்தை பிரசவத்திற்குப் பின் சரி செய்யப்படுகிறது, இதனால் கர்ப்பத்தில்  ஒரு சாத்தியமான நஞ்சுக்கொடி கொண்டுள்ளது.

மிர்-720 உபரித்தல்
------------------

MiR-720 மைலோடைஸ்ளாஸ்டிக் நோய்க்குறித்தொகுதிகளில், ஒழுங்கற்ற மிர் -214 ஊசி மற்றும் மின்காந்த செல்கள் (சிறுநீரகங்களில் உள்ள சிறப்பு மிருதுவான தசை செல்கள்) ஆகியவற்றின் மூலம் தடைசெய்யப்படுகிறது

மிர்-720 இலக்கு
---------------

MiR-720 ஆனது பன்முகத்தன்மை காரணி நானோவை இலக்காகக் கொண்டது மற்றும் DNMT களை முடுக்கிவிட்டது. MiR-720 கட்டுப்படுத்தப்பட்ட ஸ்டெம் செல் பியூனோட்டிப், பெருக்கம், மற்றும் மனித பல் கூழ் செல்கள் வேறுபாடு. பல் கூழ் மசென்சைமல் (தண்டு) செல்கள், இரத்த நாளங்கள், இரத்தம் மற்றும் புற நரம்புகள் ஆகியவை அடங்கும். பல்நோக்கு காரணி நனோக் ஒடுக்கியது மற்றும் மைன்ஆர் -20 துவங்கிய ஓண்டோப்டோபிளாஸ்டிக் வேறுபாடு மூலம் பல் கூழ்ம உயிரணுக்களில் DNMT களின் மேல்முறையீடு. எனவே, பல் கூழ் தண்டு செல்கள் odontoblastic வேறுபாடு miR-720 தேவை என்று Nanog repelled மற்றும் Dnmt3a மற்றும் Dnmt3b தூண்டியது.

மேலும் பார்க்க
--------------

* MicroRNA
**இந்திய சமுதாய மருத்துவ ஆய்விதழ்** (*Indian Journal of Community Medicine*) இந்திய தடுப்புமருந்து மற்றும் சமூக மருத்துவ சங்கத்தின் சார்பில் மெட்கோ பதிப்பகத்தால் வெளியிடப்படும் திறந்த அணுக்கம் கொண்ட சக மதிப்பாய்வு செய்யப்படும் மருத்துவ ஆய்விதழாகும்.

இந்த இதழில் குடும்ப சுகாதாரப் பாதுகாப்பு, நோய்த்தாக்கம், உயிரியல், பொது சுகாதார நிர்வாகம், சுகாதார பராமரிப்பு மற்றும் விநியோகம், தேசிய சுகாதாரப் பிரச்சினைகள், மருத்துவ மானுடவியல் மற்றும் சமூக மருத்துவம் பற்றிய ஆய்வுக் கட்டுரைகள் வெளியிடப்படுகின்றன.

ஆய்வுச் சுருக்கம் பட்டியலிடல்
-----------------------------

இந்திய சமுதாய மருத்துவ ஆய்விதழில் வெளியாகும் கட்டுரைகளின் சுருக்கம் தொற்றுநோய்கள், சிஏபி ஆய்வுச் சுருக்கம், எபசுகோ (EBSCO), எம்கேர் (EmCare), ஏஎசுஏபி, உலகளாவிய சுகாதாரம், உடல்நலம் மற்றும் ஆரோக்கிய ஆராய்ச்சி மையம், உடல்நல கல்வி மையம், இண்ட்மெட் (IndMed), மெடிண்ட் (MedIND), சேப்டிலிட் (SafetyLit), இசுகோபசு (Scopus) போன்ற ஆய்வுச்சுருக்க தொகுப்பிதழ்களில் வெளியிடப்படுகின்றன.

மேற்கோள்கள்
-----------

1. ↑  "Archive of "Indian Journal of Community Medicine : Official Publication of Indian Association of Preventive & Social Medicine"". *www.ncbi.nlm.nih.gov*. 2021-02-10 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**கொழும்பு நாலந்தா மகா வித்தியாலயம்** *(Nalanda Maha Vidyalaya Colombo)*, (சிங்களம்:නාලන්දා මහා විද්‍යාලය, කොළඹ) இலங்கையிலுள்ள முன்னணி கல்லூரிகளில் ஒன்றாகும். தேசிய பாடசாலையான இக்கல்லூரி கொழும்பில் அமைந்துள்ளது.

இலங்கையில் பௌத்த மாணவர்களின் கல்வி வளர்ச்சியைக் குறிக்கோளாகக் கொண்டு பி.டி.எஸ். குலரத்ன என்பவரால் நவம்பர் 1 1925 ஆம் ஆண்டில் ஆரம்பிக்கப்பட்டது. கல்வித்துறையில் இக்கல்லூரி தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும், விளையாட்டு வீரர்களாகவும் உள்ளனர்.

* நாலந்தா மகா வித்தியாலயம் முன்புறம்நாலந்தா மகா வித்தியாலயம் முன்புறம்
* நாலந்தா மகா வித்தியாலயம் தக்சிலா மண்டபம்நாலந்தா மகா வித்தியாலயம் தக்சிலா மண்டபம்
* நாலந்தா மகா வித்தியாலயம் மொழி கூடம்நாலந்தா மகா வித்தியாலயம் மொழி கூடம்
* நாலந்தா மகா வித்தியாலயம்நாலந்தா மகா வித்தியாலயம்
* நாலந்தா மகா வித்தியாலயம் ஆரம்பபிரிவுநாலந்தா மகா வித்தியாலயம் ஆரம்பபிரிவு
* நாலந்தா மகா வித்தியாலயம் மலலசேக்கர அரங்கம்நாலந்தா மகா வித்தியாலயம் மலலசேக்கர அரங்கம்

வெளியிணைப்புக்கள்
-----------------

* கொழும்பு நாலந்தா மகா வித்தியாலயம்
கர்நாடகத்தின் ஒசநகரில் உள்ள *அம்ருதாதரா கோசாலையில்* உள்ள ஒரு சாகிவால் காளை
இந்தியாவில் ஒரு சாகிவால் பசு
**சாகிவால் மாடு** (Sahiwal) என்பது முதன்மையாக பால் உற்பத்திக்கு பயன்படுத்தப்படும் நாட்டு மாட்டு இனமாகும். இம்மாட்டினம் பாக்கித்தானின் பஞ்சாப் மாகாணத்தின் சாகிவால் மாவட்டத்தைப் பூர்வீகமாக‍க் கொண்டவை.  இவற்றின் பால் சிவப்பு சிந்தி மற்றும் புட்டனா இனங்களின் பாலைப் போலவே இருக்கும். 
சாகிவால் மாடுகள் பஞ்சாப்பில் அருகிவரும் உள்நாட்டு மாட்டு இனமாக கருதப்பட்டு, இந்த மாடுகளை வளர்க்க 'ராஷ்டிரிய கோகுல் மிஷனின்' கீழ் சலுகைகள் வழங்கப் படுகிறது.

விளக்கம்
--------

இந்த மாட்டுகள் லோலா, லம்பி பார், மான்டிகோமெரி, முல்தானி, டெலி என்ற வேறு பெயர்களாலும் அழைக்கப்படுகிறது. இவற்றின் தோல் நிறம் சிவப்பு கலந்த பழுப்பு நிறத்துடன் அல்லது வெளிறிய சிவப்பு நிறத்துடன் காணப்படும் சில சமயங்களில் தோலில் வெள்ளைத் திட்டுகளும் இருக்கும்.

இதனையும் காண்க
--------------

* சாகிவால் மாவட்டம்
* சாகிவால்

மேற்கோள்கள்
-----------

1. ↑  "Oklahoma State University breed profile". 2007-05-25 அன்று மூலம் பரணிடப்பட்டது. 2017-01-08 அன்று பார்க்கப்பட்டது. Unknown parameter `|=` ignored (உதவி)
2. ↑  "For desi breed 'Sahiwal', Punjab luring farmers with special benefits | punjab$bhatinda". Hindustan Times. 2016-05-06. 2016-10-19 அன்று பார்க்கப்பட்டது.
3. ↑  "சாஹிவால்". *அறிமுகம்*. தமிழ்நாடு வேளாண் பல்கலைக் கழகம். 8 சனவரி 2017 அன்று பார்க்கப்பட்டது.
**இந்திய தடகள விளையாட்டுக்கள் கூட்டமைப்பு** (*Athletics Federation of India*, **AFI**) இந்தியாவில் தடகள விளையாட்டுக்களை கட்டுப்படுத்தும் மிக உயரிய அமைப்பாகும். இது நாட்டில் தடகளப் போட்டிகளை ஒருங்கிணைக்கும் பொறுப்பை உடையது. இது முன்னதாக **இந்திய தொழில்முறையற்ற தடகள விளையாட்டுக்கள் கூட்டமைப்பு** (*Amateur Athletic Federation of India*, AAFI ) என அழைக்கப்பட்டு வந்தது. இது ஆசிய தடகள விளையாட்டுக்கள் சங்கம் (AAA) மற்றும் தடகள விளையாட்டுக் கூட்டமைப்புகளின் பன்னாட்டுச் சங்கம் (IAAF) ஆகிய அமைப்புகளுடன் இணைந்துள்ளது.

வரலாறு
------

இந்திய தொழில்முறையற்ற தடகள விளையாட்டுக்கள் கூட்டமைப்பாக 1946இல் உருவானது. மகாராசா யத்வீந்திர சிங் மற்றும் முனைவர் ஜி.டி சோந்தி இதற்கான முனைப்புகளை மேற்கொண்டனர். புதிய கூட்டமைப்பிற்கு முதல் தலைவராக முனைவர் சோந்தி இருந்தார். ஏப்ரல் 13, 1950இல் இவர் பதவி விலகினார்.

போட்டிகள்
---------

இந்தக் கூட்டமைப்பு நடத்தும் போட்டிகள் மூன்று வகுப்புகளாப் பிரிக்கப்பட்டுள்ளன: "I", "II" & "III". வகுப்பு I போட்டிகளை கூட்டமைப்பே நடத்துகின்றது. வகுப்பு II போட்டிகள் கூட்டமைப்பு அனுமதி வழங்கி இணைந்துள்ள அலகுகள்/சங்கங்கள்/அமைப்புகள் நடத்துவனவாகும். ஒழுங்கான காலவெளியில் இல்லாது கூட்டமைப்பு நேரடியாக நடத்தும் போட்டிகள் மூன்றாம் வகுப்பு III போட்டிகளாகும்.

உசாத்துணைகள்
------------

* History of Physical Education and Sports By Ram Mohun Mojumdar
* History, Foundation of Physical Education and Educational Psychology By Tahir P. Hussain

வெளியிணைப்புகள்
---------------

* AFI web site
* Competition Manual பரணிடப்பட்டது 2013-09-28 at the வந்தவழி இயந்திரம்
கொழுமிய மிதவை அமைப்பு, முதலாம் பகுதி (1) செந்தர கொழுமிய ஈரடுக்கு; இரண்டாம் பகுதி (2) கொழுமிய மிதவை.
உயிரணுக்களின் முதலுருமென்சவ்வுகள் (பிளாசுமாச் சவ்வுகள்) கிளைக்கோஸ்பிங்கோகொழுமியங்கள் மற்றும் புரத ஏற்பிகளின் இணைவினால் உருவானவையாகும். இவை கிளைக்கோகொழுமியப்புரத நுண்ணியத் திரளங்களில் **கொழுமிய மிதவைகளாக** (**lipid rafts**) ஒருங்கமைவு செய்யப்படுகின்றன. இத்தகுச் சிறப்பான மென்படல நுண்ணியத் திரளங்கள் மென்தோலின் பாய்மத்தன்மை, மென்படலப் புரதக் கடத்துதலை ஒரு கட்டுப்பாட்டுக்குள் கொண்டுவருவதன் மூலமும், நரம்பியப் பரப்புதல் மற்றும் ஏற்பிக் கடத்துதலை நெறிபடுத்துவதன் மூலமும், சமிக்ஞை மூலக்கூறுகளைக் கூட்டும் ஒருங்கமைவு மையங்களாக திகழ்ந்து, உயிரணு இயக்கங்களைப் பிரித்தமைத்து தனிப்பிரிவுகளாக்குகின்றன. கொழுமிய மிதவைகள் சுற்றியுள்ள கொழுமிய ஈரடுக்குகளைக் காட்டிலும் இறுக்கமாகப் பொதிந்த, மிகவும் ஒழுங்கு முறையாக அமைக்கப்பட்ட, ஆனால் மென்படல ஈரடுக்குகளில் எளிதாக மிதக்கக் கூடியவைகளாகும்.

இவற்றையும் காண்க
----------------

* கொழுமிய ஈரடுக்கு
* கொழுமியம்
* பாஸ்போகொழுமியம்
* கிளைக்கோகொழுமியம்

மேற்கோள்கள்
-----------

1. ↑  Thomas S. Pais A.P. Casares S and Brumeanu T.D. (2004). Analysis of lipid rafts in T cells. Molecular Immunology 41: 399-409. 
[*தொடர்பிழந்த இணைப்பு*]
2. ↑  Thomas S. Kumar R.S. and Brumeanu.T.D (2004). Role of lipid rafts in T cells. AITE 52: 215-224. 
[*தொடர்பிழந்த இணைப்பு*]
3. 1 2  Korade, Z. Kenworthy, A. K. (2008). ""Lipid rafts, cholesterol, and the brain".". *Neuropharmacology* **55** (8): 1265-1273. doi:10.1016/j.neuropharm.2008.02.019. பப்மெட்:18402986. .
4. ↑  Simons, K. Ehehalt, R. (September 2002). ""Cholesterol, lipid rafts, and disease".". *Journal of Clinical Investigation* **110** (5): 597. doi:10.1172/JCI16390. பப்மெட்:12208858. .
**கொழுப்பு குறைந்த முட்டை** அல்லது **பத்திய முட்டை** என்பது கொலஸ்டிரால் எனப்படும் கொழுப்பின் அளவு குறைவாகவும், சால்மொனெல்லா போன்ற பாக்டீரியா கிருமிகளால் ஏற்படும் பாதிப்புகளிலிருந்து பாதுகாக்கும் முறையிலும் உருவாக்கப்பட்ட முட்டை கொழுப்பு குறைந்த முட்டை ஆகும்.

முட்டையின் சத்து அளவு
---------------------

70 கலோரிகள் ஆற்றல், 4.5 கிராம் கொழுப்பு (அதில் 1.5 செறிவடைந்த கொழுப்பு), 6 கிராம் புரதம், 1 கிராம் கரிமப்பொருள், 6.5 மி.கிராம் சோடியம் கொண்டவையே கொழுப்பு குறைந்த முட்டை ஆகும்.

உருவாக்கம்
----------

கோழிகளின் உணவை சரி செய்வதன் அமிலம் உருவாக்கப்படுகிறது. பன்னிரண்டு ஆண்டுகளாக கனடாவில் உள்ள அல்பேர்ட்டா பல்கலைகழகத்தில் கொழுப்பு குறைந்த முட்டை கோழிகளின் உணவு கண்டறியப்பட்டது. இயற்கையாக விளைந்த தானியங்கள், உயிர்ச்சத்து ஈ, ஒமேகா 3 கொழுப்பு அமிலங்களும் சரியான அளவில் கலந்து உருவாக்கப்படுகிறது. சத்தான உணவை உண்டு வளரும் கோழிகள் உருவாக்கும் முட்டைகள் பாக்டீரியா கிருமிகளின் பாதிப்புகளிலிருந்து காப்பாற்றிக்கொள்வதுடன் கொலஸ்ட்ராலின் அளவுன் குறைவாக உள்ளது.

உருவாகும் இடங்கள்
-----------------

இந்தியாவில் கர்நாடகா மாநிலத்தில் சில இடங்களில்கொழுப்பு குறைந்த முட்டை உருவாக்கப்படுகிறது

முட்டையின் பயன்கள்
------------------

இபிஏ (EPA - Eicosapentaenoic acid) எனப்படும் எக்கோஸ்பென்டாயிக் அமிலம் மற்றும் டிஎச்ஏ (DHA - Docosahexaenoic acid) எனப்படும் டொக்கோச ஹெக்சயானிக் அமிலம் கொழுப்பு குறைந்த முட்டையில் இருப்பதால், டிரைகிளிசரடைடுகள், எனப்படும் கெட்ட கொழுப்பைக் குறைக்கிறது, இரத்த அழுத்தத்தைக் குறைக்கிறது, இரத்தத்தில் கட்டி உருவாவதைக் குறைக்கிறது, மாரடைப்பு மற்றும் பக்கவாதம் ஏற்படும் வாய்ப்புகள் குறைகிறது.

மேற்கோள்கள்
-----------

1. ↑  Eggs With Less Cholesterol: Industry's Salvation or Sham?
2. ↑  Healthy Eggs and Low-Cholesterol Egg Substitutes
3. ↑  பொ.ஐங்கரநேசன் (2001). *தெரியுமா-அறிவியல்விளக்கங்களின் தொகுப்பு*. சென்னை: அரும்பு பதிப்பகம். பக். 64. பன்னாட்டுத் தரப்புத்தக எண்:81-88038-73-3.
**மிர்பூர் சமணக் கோயில்** (Mirpur Jain Temple), இந்தியாவின் மாநிலமான இராஜஸ்தானின், சிரோகி மாவட்டத்தில் உள்ள **மிர்பூர் கோட்டை** நகரத்தில் அமைந்த நான்கு சமணக் கோயில்களின் தொகுதியாகும். இக்கோயில் மூலவரான பார்சுவநாதர் ஐந்து தலை நாகங்களுடன் அமர்ந்த நிலையில் உள்ளார்.

அமைவிடம்
--------

மிர்பூர் சமணர் கோயில் இராஜஸ்தானின் சிரோகி நகரத்திலிருந்து 18 கிமீ தொலைவிலும்; அபு மலை சாலையிலிருந்து 60 கிமீ தொலைவிலும் உள்ளது.

வரலாறு
------

மிர்பூர் சமணக் கோயில்கள் கிபி 9ஆம் நூற்றாண்டில் இராஜபுத்திர மன்னர்களால் கட்டப்பட்டதாகும். இக்கோயில் 13வது நூற்றாண்டில், குஜராத் சுல்தான் முகமது பேக்டா என்பவரால் அழிக்கப்பட்டது. 15ம் நூற்றாண்டில் இக்கோயில் மீண்டும் கட்டி மறுசீரமைக்கப்பட்டது.

சமண சமய 23வது சமணத் தீர்த்தரங்கரான பார்சுவநாதருக்கு அர்பணிக்கப்பட்ட கோயிலை, சுவேதாம்பரர் சமணப் பிரிவின் சேத் கல்யாண்ஜி பரமானந்தஜி பீடம் இக்கோயிலை நிர்வகித்து வருகிறது. இக்கோயில் தில்வாரா சமணர் கோயில் மற்றும் ராணக்பூர் சமணர் கோயில்கள் போன்று கட்டப்பட்டுள்ளது.
தற்போது கோயிலின் முக்கியப் பகுதி, மண்டபத்துடன் கூடிய உயர்ந்த பீடத்தில் உள்ளது. பீடம் அழகிய சிற்பங்களுடன் கூடியுள்ளது.

இதனையும் காண்க
--------------

* பாலிதானா கோயில்கள்
* ராணக்பூர் சமணர் கோயில்கள்
* தில்வாரா சமணர் கோயில்
* தரங்கா சமணர் கோயில்கள்
* கிர்நார் சமணர் கோயில்கள்
* சரவணபெலகுளா, கோமதீஸ்வரர்
* சிதறால் மலைக் கோவில்
* மேல் சித்தாமூர் சமணர் கோயில்

படக்காட்சிகள்
-------------

* மிர்பூர் சமணக் கோயில்மிர்பூர் சமணக் கோயில்
* பார்சுவநாதர்பார்சுவநாதர்
* மிர்பூர் கோயில் சுவர்மிர்பூர் கோயில் சுவர்
* கோயில் விமானம்கோயில் விமானம்
* அழகிய வேலைப்பாடுகளுடன் கூடிய சுவர்கள்அழகிய வேலைப்பாடுகளுடன் கூடிய சுவர்கள்
* கோயில் தூண்கள்கோயில் தூண்கள்
* கலைநயத்துடன் கூடிய கோயில் குவிமாடம்கலைநயத்துடன் கூடிய கோயில் குவிமாடம்
* நாக வாகனத்தில் பத்மாவதி தாயார்நாக வாகனத்தில் பத்மாவதி தாயார்
* கோயில் சுவரில்  இந்திரனின் சிற்பம்கோயில் சுவரில்  இந்திரனின் சிற்பம்
* கோயில் சுவரில் சிவ - சங்கரியின் சிற்பம்கோயில் சுவரில் சிவ - சங்கரியின் சிற்பம்
* சமணத் தேவதைகள்சமணத் தேவதைகள்
* சுபர்சுவநாதர் கோயில்சுபர்சுவநாதர் கோயில்
* மகாவீரர் கோயில்மகாவீரர் கோயில்
* 13ம் நூற்றாண்டின் மகாவீரரின் பளிங்குச் சிற்பம்13ம் நூற்றாண்டின் மகாவீரரின் பளிங்குச் சிற்பம்
* சாந்திநாதர் கோயில்சாந்திநாதர் கோயில்
* முதன்மைக் கோயில் நுழைவாயில் கதவு முதன்மைக் கோயில் நுழைவாயில் கதவு
*

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2012-11-18 அன்று மூலம் பரணிடப்பட்டது. 2017-10-16 அன்று பார்க்கப்பட்டது.
2. ↑   |date=June 2016

விக்கிமீடியா பொதுவகத்தில்,  
 ***Mirpur Jain Temple***   
என்பதின் ஊடகங்கள் உள்ளன.

வெளி இணைப்புகள்
---------------

* Kala Teerth பரணிடப்பட்டது 2014-01-10 at the வந்தவழி இயந்திரம்
* [  Mirpur Teerth]
**குற்றாலீசுவரன் ரமேஷ்** (பிறப்பு: 8 நவம்பர், 1981) என்னும் **குற்றால் ரமேஷ்** இந்திய நீச்சல் வீரர். தமிழ்நாட்டில் பிறந்து வளர்ந்த இவர், மாரத்தான் என்னும் வகை நீச்சல் வீரர்.

இவர் 1994-ம் ஆண்டு, தன்னுடைய 13-ம் அகவையில் நீச்சல் அடித்து, ஆங்கிலக் கால்வாயைக் கடந்து சாதனை புரிந்தார். அதே வருடம், இவர் நீச்சல் அடித்து, 6 கால்வாய்களைக் கடந்து மிகிர் சென் என்பவருடைய (5 - காலவாய்களை நீச்சலடித்துக் கடந்த) சாதனையை முறியடித்தார்.
இவருடைய பெயர் கின்னஸ் உலக சாதனைகள் புத்தகத்தில் இடம்பெற்று உள்ளது. 1996-ம் ஆண்டு குற்றாலீசுவரனுக்கு அர்ஜுனா விருது இந்திய அரசாங்கத்தால் வழங்கப்பட்டது. இவரைப் பற்றிய ஒரு பாடம் தமிழ்நாட்டின் பாடபுத்தகத்திலும் இருந்தது.

குற்றாலீசுவரன்குற்றாலீசுவரன்

இளமைக் காலம்
------------

குற்றாலீசுவரன், சென்னை உயர் நீதிமன்ற வழக்கறிஞர், இரமேசு என்பவருக்கும், சிவகாமிக்கும் மகனாக ஈரோடு நகரில் பிறந்தார். ஒரு மாதத்திலேயே இவருடைய குடும்பம் சென்னை நகருக்கு நகர்ந்தது. குற்றாலீசுவரன் தன்னுடைய படிப்பை கோபாலபுரத்தில் உள்ள பள்ளியிலும், கிண்டி பொறியியல் கல்லூரியில் இளங்கலை பொறியியலும், தன்னுடைய முதுகலைப் பட்டத்தினை டல்லாசிலுள்ள டெக்சாஸ் பல்கலைக்கழகத்திலும், தற்போது எம். ஐ. டி. ஸ்லோன் ஸ்கூல் ஆப் மேனேஜ்மன்ட்டில் மேலாண்மைக் கல்வி பயின்று வருகிறார்.

நீச்சல்
-------

தன்னுடைய 7-ம் அகவையில் இருந்து நீச்சல் போட்டியில் பங்குபெற்றும் வரும் இவர், ரிப்பன் மீட் என்ற மாவட்ட அளவிலான போட்டியில் முதன்முறையாக நீச்சலடித்தார். அப்போட்டியில் ஆராவது இடம் பிடித்தார். அதன்பிறகு பல மாவட்ட அளவிலான போட்டிகளிலும், மாநில அளவிலான போட்டிகளிலும் பங்குபெற்ற இவர், தன்னுடைய 10-வது அகவையில், 1991-ம் ஆண்டு நடைபெற்ற 5 கி.மீ. தூர நீச்சல் போட்டியில் கலந்துகொண்டு நான்காம் இடம் பிடித்தார்.

### 1994 - ஆங்கிலக் கால்வாய்

1994-ம் ஆண்டு, மிஹிர் சென்னுடைய ஒரே வருடத்தில் ஐந்து கால்வாய்களை நீச்சல் மூலம் கடந்த 30 வருட சாதனையை முறியடித்தார்.

இவர் முதன்முதலாக, இலங்கைக்கும் இந்தியாவிற்கும் இடையேயான பாக்கு நீரிணையை ஏப்ரல 1994-ம் ஆண்டு நீச்சலடித்து கடந்தார். அதன்பிறகு, தமிழக அரசின் உதவியுடன் 1994-ம் ஆண்டு ஆகஸ்ட் 15-ம் திகதி ஆங்கிலக் கால்வாயைக் கடந்தார்.

ஆறு கால்வாய்களை நீச்சல் மூலம் நீந்தி கடந்தமைக்காக கின்னஸ் உலக சாதனை புத்தகத்தில் இடம்பெற்றார்.

### 1995–1998

சாதனை புரிந்த பிறகு, இவர் உலகம் முழுவதுமுள்ள பல்வேறு போட்டிகளில் பங்குபெறத் துவங்கினார். 1995-ம் ஆண்டு முதல் 1998-ம் ஆண்டு வரை, 25-நீச்சல் வீரர்களில், உலக நீச்சல் போட்டிக்குத் தகுதிபெற்ற ஒரே நபரும் இவரே. இவர் 6-முறை இந்தியாவுக்காக நீச்சல் போட்டிகளில் பங்குபெற்று விருதும் பெற்றுள்ளார். அவற்றுள், சுவிட்சர்லாந்தில் பெற்ற முதல்பரிசும் அடங்கும். இவருக்கு 1996-ம் ஆண்டு இந்திய அரசாங்கத்தால், அர்ஜுனா விருது வழங்கப்பட்டது.

விருதுகள்
---------

* இளம்வயதில் அர்ஜுனா விருது வென்றவர்.

உசாத்துணை
---------

* ரெடிப் இணையம்
* ரெடிப் இணையம் - 2
* எக்சுபிரசு பஸ்
[*தொடர்பிழந்த இணைப்பு*]
* இந்து நாளிதழில் பரணிடப்பட்டது 2012-11-08 at the வந்தவழி இயந்திரம்
* அர்ஜுனா விருது வென்றவர் பரணிடப்பட்டது 2007-07-06 at the வந்தவழி இயந்திரம்
| * பா
* உ
* தொ
வடக்கு ஆப்பிரிக்கப் போர்முனை |
| --- |
| மேற்குப் பாலைவனப் போர்த்தொடர் – பான் முனை – அலெக்சாண்ட்ரியா – காட்டாபுல்ட் – பூகாரூன் முனை – டார்ச் – காசாபிளாங்கா – லியாட்டே துறைமுகம் – துனிசியா |

**மிர்சு அல்-கபீர் சண்டை** (*Attack on Mers-el-Kébir*) என்பது இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு கடற்படைச் சண்டை. நடுநிலக்கடலில் நடந்த இச்சண்டையில் அல்ஜீரியக் கடற்கரையோரமாக இருந்த பிரஞ்சு கடற்படையை பிரிட்டானியக் கடற்படை கப்பல்கள் தாக்கி அழித்தன.

ஜூன் 1940ல் ஐரோப்பாவில் நடந்த சண்டைகளில் பிரான்சு நாசி ஜெர்மனியால் தோற்கடிக்கப்பட்டு ஆக்கிரமிக்கப்பட்டது. பிரெஞ்ச் அரசின் ஒரு பகுதியினர் பிரான்சிலிருந்து தப்பி விடுதலை பிரான்சு என்ற பெயரில் நாடுகடந்த அரசை நிறுவினர். ஆனால் மற்றொரு பகுதியினர் ஜெர்மானியர்களுக்கு கட்டுப்பட்ட ஒரு அரசை உருவாக்க முயன்றனர். (சில வாரங்கள் கழித்து விஷி (Vichy) அரசு என்ற பெயரில் நாசிக் கைப்பாவை அரசு ஒன்று உருவானது). பிரான்சின் காலனிகளையும், அங்கு நிறுத்தப்பட்டிருந்த படைகளையும் யார் கட்டுப்படுத்துவது என்று இரு போட்டி அரசுகளுக்கும் மோதல் உருவானது. சில காலனிகளும் நாடு கடந்த அரசுக்கும் வேறு சில நாசி ஆதரவு அரசுக்கும் தங்கள் விசுவாசத்தை அறிவித்தன. இத்தகு குழுப்ப நிலையில் பிரான்சின் கப்பல்படைக் கப்பல்கள் நாசி ஆதரவு அரசின் கட்டுப்பாட்டில் சென்றுவிடாமல் நேச நாட்டுத் தலைவர்கள் தடுக்க முயன்றனர். இம்முயற்சிக்கு காட்டாபுல்ட் நடவடிக்கை (Operation Catapult) என்று குறிப்பெயரிடப்பட்டிருந்தது. இதன்படி பிரித்தானியத் துறைமுகங்களில் நிறுத்தப்பட்டிருந்த பிரெஞ்சுக் கப்பல்கள் கைப்பற்றப்பட்டன.

அல்ஜீரியா பிரான்சின் காலனிகளில் ஒன்று. அங்கு ஒரு பெரும் பிரெஞ்சு கடற்படை நிறுத்தப்பட்டிருந்தது. அதன் தளபதி அட்மைரல் ஃபிரான்சுவா டார்லான் உடனடியாக தன் படைகளை நாடு கடந்த பிரஞ்சு அரசின் கட்டுப்பாட்டில் ஒப்படைக்காமல் இழுத்தடித்தார். அவரது கட்டுப்பாட்டில் இருந்த போர்க் கப்பல்கள் நாசி ஆதரவு பிரெஞ்சு அரசின் கையில் சிக்காமல் இருக்க அவற்றைத் தாக்கி அழிக்க பிரித்தானியத் தலைவர்கள் முடிவு செய்தனர். போர்க்கப்பல்களைச் சரணடைய பிரித்தானியா விதித்த இறுதிக் கெடு கடந்த பின்னர், பிரித்தானியக் கடற்படை தன் தாக்குதலைத் தொடங்கியது. ஜூலை 3, 1940 அன்று மாலை அல்ஜீரியாவின் மெர்சு எல் கேபிர் துறைமுகத்தில் நிறுத்தப்பட்டிருந்த பிரெஞ்சுக் கப்பல்கள் மீது பிரிட்டானியக் கடற்படை குண்டு வீசத் தொடங்கியது. இத்தாக்குதலை எதிர்பாராத பிரஞ்சுப் போர்க்கப்பல்கள் பெரும் சேதமடைந்தன. துறைமுகத்திலிருந்து தப்ப முயன்ற கப்பல்கள் மீது பிரித்தானிய விமானங்கள் குண்டு வீசின. இத்தாக்குதல் மேலும் சில நாட்கள் நீடித்தது. மெர்சு எல் கேபிரிலிருந்து தப்பிய பிரெஞ்சு கப்பல்களை பிரித்தானியக் கப்பல்கள் விடாது துரத்தின. பிரிட்டானிய நீர்மூழ்கிக் கப்பல்களும் இத்தாக்குதலில் ஈடுபட்டன. இத்தாக்குதலில் மெர்சு எல் கேபிரிலிருந்த பெரும்பாலான கப்பல்கள் சேதமடைந்தன, சில மூழ்கடிக்கப்பட்டன. ஒரு சில மட்டும் தப்பி நாசிக் கட்டுப்பாட்டு பிரான்சை அடைந்தன. இத்தாக்குதலில் 1297 பிரெஞ்சு மாலுமிகள் கொல்லப்பட்டனர் 350 பேர் காயமடைந்தனர்.

பிரித்தானியப் படைகள் நேச நாடுகளுள் ஒன்றான பிரான்சின் படைகள் மீதே நடத்திய இத்தாக்குதல் சார்லஸ் டி கோல் தலைமையிலான விடுதலை பிரான்சு அரசுக்கும் வின்ஸ்டன் சர்ச்சில் தலைமையிலான பிரித்தானிய அரசுக்கும் இடையே சில மாதங்களுக்கு கடும் உரசலை ஏற்படுத்தியது. பிரெஞ்சுப் படைகள் பிரித்தானியக் கட்டுப்பாட்டில் இருந்த கிப்ரால்ட்டர் மீது பதிலடியாக வான்வழியே குண்டுவீசினர். நேச நாடுகளின் இந்த உட்பூசல், நாசி ஜெர்மனியின் பரப்புரைக்கு தீனியாக பயன்பட்டது.
**மூன்றாம் சங்கரகனன்** (*Shankaragana III*, ஆட்சிக்காலம் 970-980 பொ.ச.) மத்திய இந்தியாவில் திரிபுரியை ஆண்ட திரிபுரி காலச்சூரி வம்சத்தின் ஆட்சியாளனாவான். இவனது இராச்சியம் சேதி நாடு அல்லது தஹாலா பகுதியை (இன்றைய மத்தியப் பிரதேசம்) மையமாகக் கொண்டிருந்தது. இவன் ஒரு பலவீனமான கூர்ஜர-பிரதிகார மன்னனைத் தோற்கடித்தான். மேலும் சந்தேலர்களுக்கு எதிரான போரில் இவன் இறந்ததாகத் தெரிகிறது.

ஆட்சி
-----

பொ.ச. 970ஆம் ஆண்டு காலச்சூரி மன்னன் இலட்சுமணராசாவுக்குப் பிறகு சங்கர்கனன் ஆட்சிக்கு வந்தான். சங்கரகனன் தனது அண்டை நாடுகளுக்கு எதிராக பகைமை உணர்வுடன் இருந்தான்.ஜபல்பூர் கல்வெட்டின் படி, இவன் சமகால கூர்ஜர-பிரதிகார அரசரை தோற்கடித்தான். ஒருவேளை இது விசயபாலனாக இருக்கலாம்.

சங்கரகனன் சந்தேலருக்கு எதிரான போரில் இறந்ததாகத் தெரிகிறது. விதிசா கல்வெட்டு ஒன்று சந்தேல அமைச்சன் வாசஸ்பதி என்பவன் சேதி மன்னனையும் (சங்கரகனனுடன் அடையாளம் காணப்பட்டவன்), அவனது கூட்டாளியான சபர தலைவனையும் தோற்கடித்ததாக பெருமை கொள்கிறது. வாசஸ்பதி சந்தேல மன்னன் தங்காவின் சகோதரரான கிருஷ்ணப்பாவின் கீழ் பணிபுரிந்தவன். சுல்கி குடும்பத்தைச் சேர்ந்த நரசிம்மன் காலச்சூரி மன்னனின் மனைவிகளை விதவைகளாக மாற்றியதாக ஒரு மாசர் கல்வெட்டு கூறுகிறது. இது சந்தேலர்க்களுக்கு எதிரான போரில் சங்கரகனன் தோல்வியடைந்ததைக் குறிப்பிடுவதாகத் தெரிகிறது. 

சங்கரகனன் தனது இளைய சகோதரன் இரண்டாம் யுவராசதேவனுக்குப் பின் பதவியேற்றான்.

சான்றுகள்
---------

1. ↑  R. K. Sharma 1980, ப. 296.
2. 1 2  V. V. Mirashi 1957, ப. 486.
3. 1 2  V. V. Mirashi 1957.

### உசாத்துணை

* R. K. Sharma (1980). *The Kalachuris and their times*. Sundeep. இணையக் கணினி நூலக மையம்:7816720. .
* Vasudev Vishnu Mirashi (1957). "The Kalacuris". in R. S. Sharma. *A Comprehensive history of India: A.D. 985-1206*. **4 (Part 1)**. Indian History Congress / People's Publishing House. பன்னாட்டுத் தரப்புத்தக எண்:978-81-7007-121-1. .
**மூன்றாம் தமிழ் சங்கம்** என்பது கபாடபுரம் கடலால் அழிந்த பிறகு தற்போது உள்ள மதுரையில் தொடங்கிய கடைச் சங்கம் ஆகும். இரண்டாம் சங்கத்தை நடத்தி, கபாடபுரம் அழியும் போது அங்கிருந்து பிழைத்து வந்த முடத்திருமாறனால் இது, தொடங்கப் பெற்றது.

இச்சங்கம் முடத்திருமாறன் முதலாக உக்கிரப்பெருவழுதி ஈறாக 49 அரசர்களால் நடத்தப் பெற்றது. 1850 ஆண்டுகள் இச்சங்கம் நடைபெற்றது. இச்சங்கத்தில் சிறுமேதாவியார், சேந்தம்பூதனார், அறிவுடையரனார், பெருங்குன்றூர்க்கிழார், இளந்திருமாறன், மதுரை ஆசிரியர் நல்லந்துவனார், மருதன் இளநாகனார், நக்கீரனார் என 449 புலவர்கள் பாடினர். இதில் எழுதப்பட்ட நூல்கள் அகநானூறு, குறுந்தொகை, நற்றிணை, புறநானூறு, ஐங்குறுநூறு, பதிற்றுப்பத்து, கலித்தொகை, பரிபாடல் போன்றவை ஆகும்.

முச்சங்கங்கள் பற்றிய மேற்கண்ட செய்திகளை இறையனார் களவியல் உரை என்ற கி.பி. 8ஆம் நூற்றாண்டில் எழுதப்பட்ட நூல்தான் கூறுகின்றது. இந்நூல் கூறும் செய்திகள் முழுமையான நம்பிக்கைக்குரியனவா என்பது ஆராய்ச்சிக்குரியதாகும்.

இருப்பினும் சங்கம் என்ற ஓர் அமைப்பு, பாண்டியர்களால் நடத்தப் பெற்றமை குறித்துச் சங்க இலக்கியங்களில் சான்றில்லை என்றாலும், பிற்கால இலக்கியங்களிலும் நிறையச் சான்றுகள் கிடைக்கின்றன.

முச்சங்கங்களும் இருந்த கால அளவு, பாடிய புலவர்களின் எண்ணிக்கை, சங்கம் நடத்திய அரசர்கள் பற்றி இறையனார் களவியல் உரை கூறும் செய்திகள் முழுமையும் உண்மையாக இருக்க வாய்ப்பு இல்லை. கி.மு.500 முதல் கி.பி.200 முடிய உள்ள காலமே சங்கம் நடைபெற்ற காலமாக இருக்க முடியும்.
கொழுப்பு அமில அமைடுகளில் ஒன்றான ஆனந்தமைடின் அமைப்பு.
**கொழுப்பு அமில அமைடுகள்** (*Fatty acid amides*) ஒரு கொழுப்பு அமிலம் மற்றும் ஒரு அமீன் ஆகியவற்றிலிருந்து உருவான அமைடுகள் ஆகும். இயற்கையில் பல தனித்த கொழுப்பு அமிலங்களல் அமீன் உறுப்பாக ஈத்தனாலமீனைக் கொண்டுள்ளன. மேலும், அவை N-அசைல்எத்தனாலமீன்கள் என அழைக்கப்படுகின்ற RC(O)N(H)CH2CH2OH என்ற வினைசெயல்தன்மைக் கொண்ட அமைப்புடனான சேர்மங்களைக் கொண்டுள்ளன. நன்கறியப்பட்ட உதாரணமானது ஆனந்தமைடாகும். இதர கொழுப்பு அமில அமைடுகள் கொழுப்பு அமிலங்களின் முதன்மை அமைடுகளாகும். இவை வினைசெயல்படு தொகுதியாக  RC(O)NH2) வைக் கொண்டுள்ளன. ஒலியமைடு இவ்வகை அமைடுகளுக்கான ஒரு உதாரணமாகும்.

இயற்கையில் கிடைக்கும் நிகழ்வுகள்
--------------------------------

கொழுப்பு அமில அமைடுகள் செல்களுக்கிடையே நடைபெறும் சமிக்ஞைகள் கடத்துதலில் முக்கியப்பங்கு வகிக்கின்றன. இந்த சமிக்ஞைகள் கடத்துதலானது அமைடுகளை தாய் கொழுப்பு அமிலமாக மாற்றுகின்ற கொழுப்பு அமில அமைடு ஐதரோலேசுகளால் கட்டுப்படுத்தப்படுகின்றன. இத்தகைய சமிக்ஞை கடத்துதல்களுக்கான உதாரணமாக ஆனந்தமைடுகளின் கேன்னாபினாய்டு ஏற்பிகளின் பிணைப்புகளால் துாண்டப்படுகிறது.

அலிபாட்டிக் அமைடுகள் நைஜீரியாவில் உள்ள சான்தோக்சைலம் எனும் சிறப்பினங்களில் காணப்படுகின்றன.

மேற்கோள்கள்
-----------

1. ↑  McKinney, Michele K.; Cravatt, Benjamin F. (2005). "Structure and Function of Fatty Acid Amide Hydrolase". *Annual Review of Biochemistry* **74** (1): 411–432. doi:10.1146/annurev.biochem.74.082803.133450. பன்னாட்டுத் தர தொடர் எண்:0066-4154.
2. ↑  The Nigerian Zanthoxylum; Chemical and biological values. S. K. Adesina, Afr. J. Trad. CAM, 2005, volume 2, issue 3, pages 282-301 (article)
**சோனல் அம்பானி** (Sonal Ambani) ஒரு இந்திய எழுத்தாளர் ஆவார். தாய்-மகள் உறவைக் கொண்டாடும் ஒரு புகைப்பட இதழில் மதர்ஸ் அண்டு டாட்டர்ஸ் என்ற தொடர் வெளிவந்தது. 2004ஆம் ஆண்டில் இவர் மிகவும் பிரபலமானவர்.  மதர்ஸ் அண்டு டாட்டர்ஸ் தொடரின் தொடர்ச்சியாக *ஃபாதர்ஸ் அண்டு சன்ஸ்* என்ற தொடரை முடித்த போது அம்பானி தனது குழந்தைகளுக்கு அதைப் படிப்பதற்கு வழிகாட்டினார்.  *குழந்தைகள் மற்றும் பதின்வயது இளைஞர்களுக்கு நிதி சேவைகளை வழங்குவதற்கான அமைப்புகள் மற்றும் முறைக்கான* காப்புரிமையையும் இவர் பெற்றுள்ளார்.

2010ஆம் ஆண்டில் அகமதாபாத்தில் உள்ள எப்ஐசிசிஐ இன் பெண்கள் அமைப்பான எப்எல்ஓ இன் தலைவராக இவர் பெயரிடப்பட்டார். 

சோனல் அம்பானி ஒரு திறமையான கலைஞரும் ஆவார், தொடர்ச்சியான பெரிய அளவிலான விலங்கு சிற்பங்கள் அவரது படைப்புகளில் அடங்கும். இவரது ஒவ்வொரு படைப்பின் பின்னணியிலும் சமாதானத்திற்கான அடையாளத்தைக் கொண்டிருக்கும்.

மேற்கோள்கள்
-----------

1. ↑  "The Rediff Interview/Sonal Vimal Ambani". Rediff.com. July 5, 2004.
2. ↑  "Ambani kids' labour of love released". DNA India. July 20, 2009.
3. ↑  "Sonal Ambani to head FLO in Ahmedabad". DNA India. April 15, 2010.
மூன்றாவதாக "தமிழ் இணைய மாநாடு 2000" மாநாடு இலங்கையைச் சோ்ந்த கொழும்புவில் தோட்டத் தொழிலாளா்களின் அமைச்சா் தொண்டமான் தலைமையில் நடைபெறுவதாக இருந்தது. ஆனால் தவிர்க்க முடியாத சில காரணமாக சிங்கப்பூரில் ஜீலை மாதம் 22-24 ஆம் நாட்களில் நடைபெற்றது.

இந்த மாநாட்டை நடத்த ஏப்ரல் 13 2000 அன்று சிங்கப்பூரில் *தமிழ் இணைய ஒருங்கிணைப்புக் குழு (Tamil Internet Steering Committee - TISC)* என்ற குழு தொடங்கப்பட்டது இந்நிகழ்ச்சியில் லிம் ஸ்வீ சே (en:Lim Swee Say) உரையாற்றினார்

உத்தமம் தொடக்கம்
----------------

முதன்மைக் கட்டுரை: உலகத் தமிழ்த் தகவல் தொழில்நுட்ப மன்றம்
சிங்கப்பூர் தேசியப் பல்கலைக்கழகப் பேராசிரியா் அருண் மகிழ்நன் ஒருங்கிணைப்பில் இம் மாநாடு நடைபெற்றது. இம்மாநாட்டில்தான் உலகத் தமிழ்த் தகவல் தொழில்நுட்ப மன்றம் (உத்தமம்) தொடங்கி வைக்கப்பட்டது.

மாநாட்டின் செயல்பாடுகள்
-----------------------

இம்மாநாட்டில் இணையதளப் பெயா்கள், தமிழ் எழுத்துரு கலைச்சொல்லாக்கம், ஒருங்குறி முறை ஆகியன பற்றி விவாதிக்கப்பட்டன. இம்மாநாட்டின் வழியாக உலக அளவில் அனைவரும் தமிழ் இணைய மாநாட்டின் செய்திகளை அறிந்துகொள்ள WWW.infitt. Org என்ற இணையதளம் உருவாக்கப்பட்டுப் பயன்பாட்டிற்கு வந்தன. இம்மாநாட்டின் இறுதி விழாவில் சிங்கப்பூர் அதிபா் எஸ். ஆர். நாதன் கலந்து கொண்டார்.

மேற்கோள்கள்
-----------

1. ↑  "TISC". 22-11-2021 அன்று மூலம் பரணிடப்பட்டது. Check date values in: `|archivedate=` (உதவி) (ஆங்கில மொழியில்)
2. ↑  "உத்தமத்தைப் பற்றி".
(ஆங்கில மொழியில்)

* முனைவர் துரை.மணிகண்டன், எழுதிய இணையமும் தமிழும் என்ற நூல்.
* முனைவர் மு.பொன்னவைக்கோ, எழுதிய இணையத்தமிழ் வரலாறு என்ற நூல்.

வெளி இணைப்புகள்
---------------

* மூன்றாம் தமிழ் இணைய மாநாட்டு மலர்.pdf
**ஆர்க்ஜிஐஎஸ்** (ArcGIS) எஸ்றி (ESRI) நிறுவனத்தால் உருவாக்கப் பட்ட புவியியற் தகவற் தொழில் நுட்ப மென்பொருளாகும். ஆக்ஜிஐஎஸ் ஆக்றீடர்(ArcReader) ஊடாக ஆர்க்வியூ போன்ற மென்பொருட்களூடாக உருவாக்கப்பட்டத் பார்பதற்கும் கேள்விகளைக் (Query) கேட்டு மறுமொழிகள் பெறவும் உதவுகின்றன. ஆக்எடிற்றர் ஆக்வியூவின் எல்லாப் பிரயோகங்களையும் (பயன் முறைகளையும்) கொண்டுள்ளது. இதில் மேம்படுத்தப் பட்ட கருவிகளூடாக ஷேப் கோப்புக்களையும் (Shape Files) மற்றும் நிலவுருண்டையின் தகவல் கிடங்குகளைப் (ஜியோடேற்றாபேசஸ்களையும் (GeoDatabases)) பயன்படுத்தும் வசதி கொண்டது. ஆர்கின்போ ஆர்க்ஜிஐஎஸ்ஸின் மிகவும் கூடுதலான வசதிகளைக் கொண்ட மென்பொருளாகும். இதில் தரவுகளைப் பகுப்பாய்வு செய்தல், தரவுகளில் மாற்றங்களை ஏற்படுத்துதல் போன்ற வசதிகள் உண்டு. வழங்கி (சேவர்) முறையிலான ஆர்க்ஜிஐஎஸ் தயாரிப்புக்களும் உள்ளங்கைக் கணினிகளில் பாவிக்ககூடிய ஆர்க்ஜிஐஎஸ் மென்பொருட்களும் உண்டு.

மென்பொருள் விபரங்களும் சரித்திரங்களும்
--------------------------------------

பெப்ரவரி 2007 இன்படி மிகவும் அண்மைய பதிப்பு ஆர்க்ஜிஐஎஸ் 9.2 ஆகும். இதன் 9.2 பதிப்பின் பீட்டவானது (beta) வெளிவிடப்பட்டு சோதனைகள் முடிவடைந்து 9.2 இன் இறுதிப்பதிப்பானது 2006ஆம் ஆண்டில் இறுதியில் வெளிவிடப்பட்டது. இது பல புதிய அம்சங்களை உள்ளடக்கியுள்ளது. எடுத்துக்காட்டாக நேரடியாகவே ஆள்கூறொன்றைத் தந்தால் அந்தவிடத்திற்குச் செல்லும் வசதி. கூகிள் ஏர்த் மென்பொருட்களுடான போட்டிகளே இப்புதிய வசதிகளை அறிமுகப்படுத்தக் காரணம் என நம்பப்படுகின்றது.

இன்று ESRI நிறுவனத்தார் வெளிவிடுகின்றன மென்பொருட்களே உலகின் புவியியற் தகவற் தொழில் நுட்பத்தில் முன்னணி வகிக்கின்றன. ஆய்வுகளின் படி புவியியற் தகவற் தொழில் நுட்ப ஆய்வுகளில் ஈடுபடுபவர்களில் உலகில் 77% பயனர்கள் ESRI மென்பொருட்களைப் பயன்படுத்துகின்றனர்

பொதுவான பிழைகளைச் சரிசெய்தல்
----------------------------

பொதுவாக விண்டோஸ் இயங்குதளத்தில் நியம அலகு மொழியாகத் தமிழ் அல்லது ஏனைய இந்திய மொழிகளுடன் ஆர்க்ஜிஐஎஸ் சரிவர இயங்காது.இதைச் சரிசெய்வதற்கு ஆங்கிலத்தைத் தேர்ந்தெடுக்கவும். ஆனால் இவ்வழுவானது தமிழையோ ஏனைய இந்திய மொழிகளைகளையோ தனது தேசப்படங்களில் ஆதரிக்காது என்பதல்ல. இவை யாவும் ஒருங்குறியூடாக இலகுவாக ஆதரிக்கப்படும். இவ்வசதியானது ஆர்க்வியூவில் இல்லை என்பதனையும் கவனிக்க.

உசாத்துணைகள்
------------

1. ↑  புவியற் தகவற் தொழில்நுட்ப வேலை வாய்ப்பு ஆய்வுகளின் முடிவுகள் பரணிடப்பட்டது 2004-12-13 at the வந்தவழி இயந்திரம் அணுகப்பட்டது பெப்ரவரி 1, 2007 (ஆங்கில மொழியில்)
2. ↑  விஷ்வல் போர்ரான் இயங்குநிலைப் பிழைகள் அணுகப்பட்டது பெப்ரவரி 3 2007 (ஆங்கில மொழியில்)

வெளியிணைப்புக்கள்
-----------------

* ஆர்க்ஜிஐஎஸ் - ESRI
* ESRI ArcGIS 9 Extension TypeConvert கூகிள் ஏர்த் மென்பொருளில் பாவிக்ககூடியதாக்கும் ஆர்க்ஜிஐஎஸ் 9 இன் நீட்சி
* ஆர்க்ஜிஐஎஸ் பற்றிய அறிமுகம் பரணிடப்பட்டது 2007-03-14 at the வந்தவழி இயந்திரம் மாசுசுடோஸ் பல்கலைககழகம் (ஆங்கில மொழியில்)
6°57′08″N 80°37′38″E﻿ / ﻿6.95222°N 80.62722°E﻿ / 6.95222; 80.62722

**திம்புளை** (*Dimbula*) இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு குடியிருப்பாகும். இது நுவரெலியா வட்டாரச் செயலாளர் பிரிவில் அமைந்துள்ளது. இந்நகரம் நுவரெலியா பிரதேச சபையின் ஆட்சியில் கீழுள்ள ஒரு ஒரு குடியிருப்பாகும். நாவலப்பிட்டி பத்தனை பெருந்தெருவில் நாவலப்பிட்டியிலிருந்து 30 கிலோமீட்டர் தொலைவில் அமைந்துள்ள இக்குடொயிருப்பை அண்டிய பகுதியில் தேயிலை பெருந்தோட்டங்கள் கூடுதலாக அமைந்துள்ளன. பெரும் அளவிலான மக்கள் தேயிலை சார் தொழில்களிலும், மரக்கறி பயிர்செய்கையிலும் ஈடுபட்டு வருகின்றனர்.

தேயிலை
------

இலங்கையின் 6 தேயிலை வலயங்களில் ஒன்றான திம்புளை, 1870 ஆம் ஆண்டளவில் கோப்பிக்குப் பதிலாக தேயிலை பயிரடத்தொடங்கும் போது முதன் முதன்முதலில் தேயிலைப் பயிரடப்பட்ட பகுதியாகும். திம்புளை தேயிலை வலயத்துள் கடல் மட்டத்திலிருந்து 3500 தொடக்கம் 5000 அடி வரையான பகுதிகள் அடங்குகின்றன.

ஆதாரங்கள்
---------

* புவியியல் அமைவு தரவுகள்

1. ↑  "காப்பகப்படுத்தப்பட்ட நகல்". 2007-01-21 அன்று மூலம் பரணிடப்பட்டது. 2008-08-27 அன்று பார்க்கப்பட்டது.
காசிராம் கோட்வால், மராத்தி நாடகம்
**உலக நாடக அரங்க நாள்** (*World Theatre Day*) ஆண்டுதோறும் மார்ச் 27 ஆம் நாளன்று பன்னாட்டு அரங்க நிறுவனத்தினால் கொண்டாடப்பட்டு வருகின்றது. 

உலக நாடக அரங்க நாள் உலக நாடக அரங்க நிறுவனத்தினால் 1961 ஆம் ஆண்டு முதல் முன்னெடுக்கப்பட்டு இந்நிறுவனத்தின் மையங்களிலும், பன்னாட்டு நாடக அரங்க சமூகங்களினாலும் கொண்டாடப்படுகின்றது. இந்நிகழ்வை ஒட்டி பல்வேறு தேசிய, பன்னாட்டு நாடக நிகழ்வுகள் ஏற்பாடு செய்யப்படுகின்றன. இந்நாளின் முக்கிய நிகழ்வாக, உலக மட்டத்தில் புகழ் பெற்ற ஒரு நாடகக் கலைஞர் ஒருவர் இந்நாளின் முக்கியத்துவம் குறித்த தனது பிரதிபலிப்புகளையும், உலக கலாச்சார அமைதி பற்றியும் செய்தி ஒன்றை விடுப்பார். இவ்வாறான முதலாவது செய்தியை 1962 ஆம் ஆண்டில் பிரான்சிய எழுத்தாளரும், நாடகக் கலைஞருமான சான் காக்டோ விடுத்தார்.

மேற்கோள்கள்
-----------

1. ↑  Chambers, Colin (2006). *Continuum Companion to Twentieth Century Theatre*. Continuum International Publishing Group. பக். 849. பன்னாட்டுத் தரப்புத்தக எண்:9781847140012.

வெளி இணைப்புகள்
---------------

* அதிகாரப்பூர்வ இணையதளம்
* World Theatre Day at International Theatre Institute
ஆர்சன்யுரேனோசுபாதைட்டு
**ஆர்சன்யுரேனோசுபாதைட்டு** *(Arsenuranospathite)* என்பது Al(UO2)2(AsO4)2F•20H2O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இக்கனிமம் யுரேனோசுபாதைட்டு கனிமத்தின்  was ﬁrst used by Walenta (1963) ஆர்சனேட்டு ஒப்புமை என்பதால் ஆர்சன்யுரேனோசுபாதைட்டு என்ற பெயரைப் பெற்றது. முதன்முதலில் 1963 ஆம் ஆண்டு செருமனி நாட்டின் தென்மேற்கு பகுதியிலுள்ள பிளாக் பாரெசுட்டு மலைத்தொடரில் கிடைத்த யுரேனைல் ஆர்சனேட்டு கனிமத்தின் அடிப்படையில் வாலெண்ட்டா என்பவர் இப்பெயரைப் பயன்படுத்தினார்.

பிற்காலத்தில் ஆர்சன்யுரேனோசுபாதைட்டு பெயர் சந்தேகத்திற்கு இடமின்றி குறைந்தபட்சம் இரண்டு வெவ்வேறு கனிம இன்ங்களுக்குப் பயன்படுத்தப்பட்டது. முறையான செஞ்சாய்சதுர ஆர்சன்யுரேனோசுபாதைட்டு (Al(UO2)2(AsO4)2F•20H2O) என்பது முதலாவது இனமாகும். பகுதியளவு நீர் நீக்கமடைந்த போலி நாற்கோணக அல்லது நாற்கோணக ஆர்சன்யுரேனோசுபாதைட்டு (Al(UO2)2(AsO4)2F•nH2O) (n = 8–10) என்பது இரண்டாவது வகையாகும்.

பண்புகள்
--------

மஞ்சள் முதல் மஞ்சள்-பச்சை நிறத்தை இக்கனிமம் கொண்டுள்ளது. ஒளிபுகும் முதல் ஒளிபுகாவரையிலான தன்மையும் கொண்டு கதிரியக்கத்தன்மையுடன் பட்டகத்தன்மையைப் பெற்றுள்ளது. கடினத்தன்மை அளவு கோலில் ∼2 என்ற மதிப்பை வெளிப்படுத்துகிறது.

வேதி இயைபு
----------

ஆர்சன்யுரேனோசுபாதைட்டு கனிமத்தில் அலுமினியமும்  யுரேனியமும் நிலையாக இடம்பெற்றுள்ளன. ஆர்சனிக்கு, பாசுபரசு மற்றும் புளோரின் ஆகிய தனிமங்களின் விகிதங்களில் முக்கியமான மாறுபாடுகள் காணப்படுகின்றன.

இருப்பிடம்
----------

சோபியா சுரங்கம், புக்கெல்சுபாக் பள்ளத்தாக்கு, விட்டிச்சென், செங்கென்செல், பிளாக் பாரசுட்டு, பேடன்- ஊர்டெம்பெர்கு முதலான செருமன் பகுதிகளில் ஆர்சன்யுரேனோசுபாதைட்டு கிடைக்கிறது.

மேற்கோள்கள்
-----------

1. ↑  Chukanov, N.V.; et al. "Arsenuranospathite, Al(UO2)2(ASO) 2F•20OH2O: Formula revision and relationships with allied uranyl arsenates and phosphates".
2. 1 2  "handbookofmineralogy".
3. ↑  Walenta, Kurt (1978). "Uranospathite and arsenuranospathite". *Mineralogical Magazine* **42** (321): 117–128. doi:10.1180/minmag.1978.042.321.18. Bibcode: 1978MinM...42..117W.
4. ↑
**அமர்யா நதி** *(Amarja river)* என்பது இந்தியாவின் கர்நாடக மாநிலத்தில் இருக்கும் கலாபுராகி மாவட்டத்தில் பாய்கின்ற ஒரு நதியாகும். கொரால்லி கிராமத்தில் பிறக்கும் இந்நதி 50 – 60 கிலோமீட்டர்கள் பாய்ந்து பின்னர் குல்பர்கா மாவட்டம், கனகாபுரா கிராமத்தில் உள்ள சங்கம சேத்ராவில் பீமா நதியுடன் இணைகிறது. பீமா நதியும் அமர்யா நதியும் சங்கமமாகின்ற புள்ளி சங்கம சேத்ரா என்றழைக்கப்படுகிறது. இவ்விரு நதிகளும் சங்கமித்து சேருமிடத்தில் உள்ள தண்ணீர் மிகவும் அரிய புனிதநீராக கருதப்படுகிறது. இச்சங்கமத்தில் நிராடுபவர்களின் பாவங்கள் யாவும் தொலைந்து அவர்கள் விரும்பியதெல்லாம் கிடைக்கும் எனவும் நம்பப்படுகிறது. இச்சங்கமத்தில் உள்ள கோவிலில் நரசிம்ம சரசுவதி சுவாமி ( தத்தாத்ரேயரின் இரண்டாவது அவதாரம்) தினந்தோறும் நீராடுவதாகவும் நம்பப்படுகிறது.

மேற்கோள்கள்
-----------

1. ↑  Vasundhara Bire, Avdhoot Aadkar (March 2015). "भीमा-अमरजा संगमातीरी गुरूदत्त गाणगापुरी" (in Marathi). *Akkalkot Swamidarshan* (Solapur: Satish Kulkarni and Swamikrupa Printing press).
2. ↑  Om Sadguru Pratisthan (February 1984) (in Gujarati). *ઓમ સદગુરુ પ્રતિષ્ઠાન નિત્ય ઉપાસના*. Borivali, Mumbai: Pallavi Prakashan.